DOI: 10.14457/tu.the.2020.264
title: แผนธุรกิจชุดตรวจวิเคราะห์การปนเปื้อนของเชื้อซัลโมเนลลาในกระบวนการผลิตอาหาร

description: ในแต่ละปี มีผู้เสียชีวิตประมาณ 420,000 คน ทั่วโลกจากการกินอาหารที่ปนเปื้อน และ 125,000 รายเป็นเด็กอายุไม่ถึง 5 ขวบ หนึ่งในปัจจัยของอาหารที่ปนเปื้อนมาจากเชื้อจุลินทรีย์ที่ชื่อว่า Salmonella ด้วยเหตุนี้เองทำให้ทั่วโลกเริ่มกำหนดกฎเกณฑ์มาตรการเพื่อควบคุมเชื้อ Salmonella นี้ อย่างเช่น EU Regulation และมาตรฐาน ISO 6579 ภาคการส่งออกไก่ของไทย ได้รับผลกระทบอย่างมากจากการถูกปฏิเสธการรับสินค้าจากปลายทาง ทำให้หน่วยงานของไทยต้องออกมาตรการควบคุม และเพราะสินค้าเป็นของสดมีอายุการเก็บที่สั้น ทำให้วิธีการตรวจด้วยการเพาะเลี้ยงเชื้อแบบมาตรฐานที่ต้องใช้เวลาอ่านผลนานประมาณ 4-6 วัน ไม่ตอบโจทย์และ มองหาวิธีการตรวจอื่นลักษณะของธุรกิจที่ใช้จัดทำแผนธุรกิจนี้จะมีลักษณะคือ บริษัท เอสดีเอ็ม แล็บ จำกัด จะเป็นตัวกลางในการนำเทคโนโลยีการตรวจ Salmonella แบบ Rapid test ผลงานวิจัยของอาจารย์จากมหาวิทยาลัยมหิดล มาต่อยอด จำหน่ายให้กับผู้ประกอบการผลิตอาหารและสินค้าการเกษตร Value ที่จะมอบให้กับลูกค้าคือ วิธีการตรวจที่ทราบผลตรวจรวดเร็ว มีขั้นตอนการตรวจที่ไม่ยุ่งยาก แม่นยำ ราคาถูก ไม่ต้องใช้อุปกรณ์ในการตรวจที่มีราคาสูง และได้รับการรับรองจากสถาบันที่เชื่อถือได้ทั้งในไทยและระดับสากลในส่วนของการประเมินสภาพแวดล้อมของอุตสาหกรรม พบปัจจัยเป็นบวกต่อธุรกิจในทุกข้อตลาดชุดตรวจความปลอดภัยด้านอาหารขยายตัวต่อเนื่องโดย ภูมิภาค Asia Pacific คาดว่าจะเติบโตสูงสุดที่ 9.1% การแข่งขันต่ำ มีผู้เล่นน้อยรายในตลาด จุดแข็งของธุรกิจอยู่ที่ต้นทุนต่ำ สินค้าตอบ pain point ลูกค้า กลยุทธ์ระดับองค์กรจะมุ่งเน้น Growth Strategy ส่วนกลยุทธ์ระดับธุรกิจจะใช้จุดแข็งด้านต้นทุนที่ถูกประกอบกับกำแพงภาษี เน้นความเป็น Cost leadershipจากการวิจัยตลาดพบว่าผู้ประกอบการโรงฆ่าสัตว์และฟาร์มสัตว์ปีกนิยมใช้การส่งตัวอย่างไปตรวจภายนอก ตรวจตามมาตรฐานของกรมปศุสัตว์ ค่าใช้จ่ายประมาณ 800 บาทต่อตัวอย่าง ปัจจัยที่สำคัญในการเลือกชุดตรวจคือปัจจัยด้านผลิตภัณฑ์และด้านราคากลุ่มเป้าหมายสำคัญของธุรกิจคือกลุ่มโรงฆ่า/ชำแหละสัตว์ปีก จำพวกไก่เนื้อที่มีขนาดของตลาดอยู่ที่ประมาณ 638,352,000 บาท ต่อปี และกลุ่มฟาร์มที่ได้รับการรับรองการปฏิบัติทางการเกษตรที่ดี จากกรมปศุสัตว์ ที่มีขนาดตลาดอยู่ที่ประมาณ 60,220,800 บาท ต่อปี เนื่องจากกลุ่มเป้าหมายทั้งสองนี้เป็นกลุ่มที่มีความจำเป็นต้องปฏิบัติตามระเบียบกรมปศุสัตว์เรื่องการตรวจวิเคราะห์เชื้อซัลโมเนลลา เมื่อรวมทั้ง 2 ประเภทกิจการมูลค่าตลาดรวมจะอยู่ที่ 698,572,800 บาทต่อปี เพื่อความสามารถทางการทำตลาดจึงเลือกกลุ่มกลุ่มโรงฆ่า/ชำแหละสัตว์ปีก จำพวกไก่เนื้อ เป็นกลุ้มเป้าหมายหลัก การวางแผนการตลาดจำเป็นจะต้องมีกลยุทธ์เพื่อใช้ในการดำเนินแผนการทางการตลาด โดยทางธุรกิจใช้กลยุทธ์ทางการตลาด 4Ps หรือ Marketing Mix ในการดำเนินงานทางการตลาดแผนการดำเนินงานจะแบ่งเป็น 3 ด้านหลักดังนี้คือ ซื้อ license งานวิจัย จ้างผลิตและ ขอการรับรองมาตรฐานสินค้า ส่วนแผนการบริหารจัดการทรัพยากรบุคคล จะเน้นความชัดเจนในหน้าที่แต่ละฝ่าย แต่ผสมผสานความสามารถระหว่างฝ่ายเข้าด้วยกันเพื่อเป้าหมายองค์กรเดียวกันแผนการเงินเป็นอีกหนึ่งส่วนสำคัญในการตัดสินใจดำเนินกิจการ การจัดทำแผนการเงินจะสะท้อนภาพรวมของผลการดำเนินงานของธุรกิจ จากการวิเคราะห์ความเป็นไปได้ของธุรกิจ (Feasibility Study) พบว่า เงินลงทุนเริ่มแรกของธุรกิจ ใช้เงินลงทุน 2,000,000 ล้านบาท เพื่อใช้ในการดำเนินธุรกิจ ในสถานการณ์ปกติพบว่าธุรกิจให้ผลตอบแทนโดยมีผลตอบแทนมูลค่าปัจจุบันสุทธิของธุรกิจ NPV มีค่าเป็นบวก มีอัตราผลตอบแทนภายในมีค่ามากกว่าต้นทุนทางการเงินของธุรกิจ IRR เท่ากับ 120% และมีระยะเวลาคืนทุนของธุรกิจ Payback Period ภายใน 1.17 ปี ซึ่งแสดงให้เห็นว่าธุรกิจนี้มีความน่าสนใจและคุ้มค่าต่อการลงทุน